**O pasăre, odată...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Criticului Bland

O pasăre, odată,

Cu-aripa ei curată,

Pe raza cea de soare,

Mi-a scris:- "inima-mi doare..!"

Cuvântul mi-a trimis:

"Caisul.. sinucis"

Plângea cu-amar şi jale,

Iar lacrimile sale

Ca boabele de rouă

Rupeau inima-n două..

Eu am rămas mirată,

De o asemeni soartă..

Pornit-am vitejeşte

Să văd de nu-nfloreşte

Caisul cu pricina..

Dar am găsit grădina

Cu pomi mulţi, mititei,

Mari se credeau şi ei...

El îi privea tăcut..

Iubirea-i era scut,

Săgeţilor ce-ntr-una

Veneau să-i ia cununa,

Doar lacrima-i de argint

Era al său alint!

O, nu-i adevărat!

Privindu-l, am aflat:

Caisul azi, trăieşte...

Îl văd cum îmi zâmbeşte...

Dar moare zi de zi

Când vede-ai săi copii,

Că nu vor să-nflorească

Frumosul,să-l rodească!

Caisul meu, uitat

De toţi, nemângâiat,

Plânge sub grea furtună

Când florile-şi adună..

Iar crengile-şi întinde

Şi-n braţe îi cuprinde,

Cu dor ca şi o mamă

Ce nu-i luată-n seamă...

Cu sufletul vibrând

Caişi,imbrăţişând,

Îmi spune:"Îi iubesc..

Şi-ascult cum înfloresc..!"

01.02.2016

cununa=aici,rolul de coroana